Diari Oficial de la Generalitat Valenciana


Sumari del DOGV 556, del 30-03-1987 (1987/808456)

ORDRE de 23 de febrer de 1987, de la Conselleria d'Agricultura i Pesca, per la qual es modifica i amplia l'Ordre de 21 de juliol de 1986, per la qual s'aprovava el Reglament de la Denominació d'Origen <<Alacant>> i el Consell Regulador corresponent (DOGV de 20 d'agost de 1986, núm. 418).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/23/(3)/dof/vci/html**

### Dades del document

Número de DOGV
:   556

Data del DOGV
:   30-03-1987

Secció del DOGV
:   DISPOSICIONS GENERALS

Número del document
:   1987/808456


Data del document
:   23-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 23 de febrer de 1987, de la Conselleria d'Agricultura i Pesca, per la qual es modifica i amlia l'Ordre de 21 de juliol de 1986, per la qual s'aprova el Reglament de la Denominació d'Origen "Alancant" i el Consell Regulador corresponent (DOGV de 20 d'agost de 1986, núm. 418).  
La integració recent d'Espanya a la CEE exigeix d'adequar tota la nostra normativa interna a la legislació comunitària, atés el caràcter de supremacia que té tot l'ordenament jurídic de la CEE.   
Publicada l'Ordre per la qual s'aprova el Reglament de la Denominació d'Origen Alacant i el Consell Regulador corresponent, cal reformar-hi determinats articles per tal d'adaptar-los a la normativa comunitària vigent en la matèria.   
En atenció d'aquests motius i fent ús de les facultats que tinc atribuïdes,   
ORDENE:   
Article primer  
Els articles 2, 12, 15, 16, 31, 36 i la Disposició Final Primera de l'Ordre de 21 de juliol de 1986, per la qual s'aprova el Reglament de la Denominació d'Origen Alacant i el Consell Regulador corresponent (DOGV de 20 d'agost de 1986, núm 418) quedaran redactats del mode següent:   
»Article segon  
1. La protecció s'estén al nom. de la Denominació d'Origen i als noms de les comarques, els termes, els municipis, les localitats i els llogarrets que componen les zones de producció i maduració.   
2. Queda prohibida la utilització en altres vins i licorosos, de noms, marques, termes, expressions i signes, que per similitud fonètica o gràfica amb els protegits puguen induir a confondre'ls amb els que són objecte d'aquest Reglament, encara que vagen precedits del termes «tipus», «estil», «cep», «embotellat a», «amb celler a», o altres d'anàlegs. La designació i l'etiquetatge dels vins s'hauran d'ajustar al que disposen els art. 2n 1.c., 3r 5. i 8é del Reglament CEE 355/79   
»Article dotze  
En el cas d'efectuar-se alguna de les pràctiques condicionades autoritzades en l'article 46 del Reglament CEE 337/79 haurà de comunicar-se al Consell Regulador, el qual dictaminarà, una vegada hagen estat efectuades en la forma establerta, si el vi podia ser emparat per la Denominació d'Origen.   
»Article quinze  
Tots els vins emparats per la Denominació d'Origen «Alacant», que es sotmetran a la maduració, complirà les normes següents:   
Una durada mínima de dos anys naturals, dels quals, I any com a mínim., serà en envasos de fusta, caracteristics de la zona.   
Per al vi denominat «Fondellol», exclusiu de la zona de protecció de la Denominació d'Origen «Alacant», el període de maduració recomanat serà efectuat en barrils de roure, clàssics de la zona i sobre la base de maduració tradicional d'escala de solatges. El període de maduració queda fixat en un mínim. de vuit anys.   
»Article setze  
1. Els tipus de vins emparats per la Denominació d'Origen «Alacant» són:   
 Graduació alcohòlica  
Tipus adquirida mínima  
Vins blancs secs, semisecs i dolços 11  
Vins rosats i negres secs, semisecs i dolços 12  
Vins negres doble pasta 12  
Vins de licor rosats i negres 15  
Vins de licor moscatell Alacant 15  
Vins Fondillón 16  
2. Els vins, procedents de certes àrees de la zona de producció, que en determinades campanyes aconseguesquen una graduació inferior a l'establerta, podran ser elaborats i emmagatzemats, així com circular lliurement i normal entre cellers inscrits per tal de ser comercialitzats, prèvies les comprovacions necessàries de qualitat pels serveis tècnics del Consell.   
3. Per a la comercialització definitiva sota la Denominació d'Origen, tots els vins hauran de complir les característiques de graduació alcohòlica establertes en el present Reglament.   
4. Els vins hauran de presentar les qualitats organolèptiques, analítiques i enològiques que els són característiques, especialment quant a color, aroma i sabor. Els vins que a judici del Consell Regulador no hagen adquirit aquestes característiques no podran ser emparats per la denominació «Alacant» i seran desqualificats en la forma en què preceptua el present Reglament.   
»Article trenta-u  
1. Tota expedició de most, vi o qualsevol altre producte del raïm o subproducte de la vinificació que circule dins la zona de producció haurà de dur adjunta la documentació corresponent establerta al RD 403/86 de 21 de febrer (BOE 26 de febrer de 1986, núm 49) i OM 28/02/86 (BOE 3 de març de 1986, núm 53). Quan el producte que es transporte siga protegit per la Denominació d'Origen que es regula en aquest Reglament, la documentació s'estendrà per quadruplicat i se?n trametrà un exemplar al Consell Regulador.   
2. L'expedició dels productes a què es refereix el paràgraf anterior que tinga lloc entre firmes inscrites haurà d'anar acompanyada a més per un volant de circulació entre cellers, expedit pel Consell Regulador en la forma que aquest determine, amb anterioritat a l'execució.   
Aquest volant pot ser substituït per la cèdula de circulació diligenciada pel Consell Regulador.   
»Article trenta-sis  
Les declaracions d'existències, collites i producció es regularan segons les normes generals vigents en l'àmbit de la Comunitat Econòmica Europea i en la pròpia legislació nacional, això no obstant:   
1. Per tal de poder controlar la producció, l'elaboració i les existències, així com les qualitats, el tipus, i quant siga necessari per poder acreditar l'origen i la qualitat dels vins emparats, les persones físiques o jurídiques titulars de les vinyes i els cellers estaran obligades a presentar les declaracions:   
a) Totes les firmes inscrites al Registre de Vinyes presentaran, una vegada terminada la recol·lecció i en tot cas abans del 30 de novembre de cada any, declaració de la collita obtinguda en cadascun dels vinyars inscrits, indicant-hi la destinació del raïm i en cas de venda, el nom. del comprador. Si es produïen distints tipus de raïm, hauran de declarar-ne la quantitat obtinguda de cadascun.   
b) Totes les firmes inscrites al Registre de Cellers d'Elaboració hauran de declarar abans del 15 de desembre la quantitat de most i vi obtinguts, tot diferenciant els diversos tipus que elabore. Hauran de consignar la procedència del raïm la destinació dels productes que venga, el nom. del comprador i la quantitat. Mentre hi tinga existències haurà de declarar mensualment les vendes efectuades.   
c) Les firmes inscrites al Registre de Cellers d'Emmagatzematge i maduració, presentaran, dins els deu primers dies de cada mes, declaració d'entrada i eixida de productes haguts en el mes anterior, amb la indicació de la procedència dels vins adquirits. En tot cas es distingiran els diferents tipus de vi. Les inscrites al Registre de Cellers de Maduració presentaran per separat la corresponent a aquests vins.   
2. D'acord amb el que preveu la legislació vigent es realitzaran les declaracions de collites a efecte merament estadístic, fet per qual aquestes no podran facilitar-se ni publicar-se més que en forma numèrica, sense cap referència de caràcter individual. Qualsevol infracció a aquesta norma, per part del personal efecte al Consell Regulador, serà considerada com a falta molí greu.   
DISPOSICIONS FINALS  
»Primera  
En entrar en vigor aquest Reglament restarà sense aplicació en l'àmbit de la Comunitat Valenciana l'Ordre del Ministeri d'Agricultura, Pesca i Alimentació de 24 de novembre de 1975, per la qual es reglamenta la Denominació d'Origen «Alacant» i el Consell Regulador corresponent.»   
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 23 de febrer de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI